钦定古今图书集成/方舆汇编/职方典/第1220卷 > 《华容县志》
## 钦定古今图书集成/方舆汇编/职方典/第1220卷 > 《华容县志》

黄湖山　在县东。产薇蕨，多雉兔，黄湖之水绕焉。

石伏山　，在黄湖东七里，形伏，多巨石。《风土记》以为石佛山，石堆成佛像。

小尔山　在黄湖东十里。

龙秀山　：在驿道东十里。二峰笔立，最秀，俗称“石嘴山。” 相传山半巨窍中有龙云起天必雨，声响辄风，其中有圆觉寺。

“菜花山　” 、“望夫山　” ，俱与小墨山近。

“小墨山　” ，其中有普莲寺、崇真观。

马鞍山　在田家湖南

姬公山　与鹿角山近

石龙山　，相传龙蜕洞中，今隐龙形。有狮子崖、水帘洞。

孤山　在禹山北

《寄山　》湖水周遭，浮峙如寄。

团山　有赭石，研之可以书字。

层山　，在墨山东二十里，诸山咸屹然峙水中，非舟莫能至。旧有鼍鹤驿，冬春间犹髣髴见其遗迹。

《太阳山　》“在游桥。”

宋田山　在太阳山南十里。

《方台山　风土记》：在县南萧城。按《明一统志》“在县东山出云母石，土人候云所出，掘之，往往有长数尺可为屏风者。”

蟠龙山　在五田渡十里。

“招山　” 与蟠龙山近。

仙人台　在田家湖北

白竹圻　在龙秀山东南二十里。

《张师圻　》：“在龙开河上，地产薄荷。”

马岭冈　、曹家冈　，俱在游桥。

普贤冈　在田家湖二十里。

“七女峰　” ，历熊家桥十里。

倒马崖　俗称曹操赤壁战败，从华容奔荆州，道经兹崖，马堕，因以名。其下有吴王庙。

仙人洞　在石门山

黄湖　其水绕黄湖山，东与赵家湖合。

青湖　在黄湖山南一里。

褚塘湖　秋水涸时，渔舟鳞比，所积城市。江干湖　在墨山北二十里。

田家湖　出城门而西，湖方十馀里，有官渡，通“安乡县” ，今废。其中富菱芡鱼藕。鱼有鲫有鲤，肥美异他产，荷香袭人，游玩不倦，罾罟渔歌，无间雪月。潴而为垸，溉田几千亩。

邓家湖　、长滟湖　俱在蔡田堤之外，至黄洋渡凡六七十里，莽荡沮洳，无有涯际。

安津湖　亦名“塌西湖” ，环迳五十里，南接涛湖、菱溪湖通蔡田为大垸，中有白泽湖、寺湖有田数千亩，民聚而居者数十百家。

“白泥湖　” ，在黄封堤下。

大荆湖　、团湖　、谿间诸水俱会此入于江。兔子湖　、澄江湖　、上津湖　俱在县治，沙渚港　诸山之水自此而出，合板桥港流至于龙开河。

萝卜港　河水由此出，合蒋家、黄蓬、须臾诸湖水，东迳红柿林，会于沙港，迤逦入于江。

苏州港　在明山下。有银鱼，亦有稍大者。景港　，《水经》谓之“景口。”

破冢洲　，《世说新语》注：“破冢洲在华容县。” 王家洲　、白沙洲　、永兴洲　，俱在县治。炼丹池　在石门山。

香泉　在石门山